18 September is die 261ste dag van die jaar in die Gregoriaanse kalender (262ste in skrikkeljare). Daar volg nog 104 dae. 1180 – Filips II Augustus word koning van Frankryk. 1227 – Pous Gregorius IX maak Goffredo de Castiglione (later Pous Celestinus IV) kardinaal van Sint Markus. 1366 – Pous Urbanus V stel sy broer Anglic de Grimoard, Guillaume Sudre en Marco Viterbe aan as kardinaal. 1467 – Pous Paulus II stel agt nuwe kardinale aan waaronder sy neef Marco Barbo en Francesco della Rovere (later Pous Sixtus IV). 1502 – Christophorus Columbus sit voet aan wal by Costa Rica tydens sy vierde, en laaste, ontdekkingsreis. 1505 – Gian Pietro Carafa (later Pous Paulus IV) word tot biskop gewy. 1860 – Die pouslike Zouave word verslaan by Castelfidardo. 1858 – Giuseppe Sarto (later Pous Pius X) word priester gewy. 1945 – Die grootste droogdok in die Suidelike Halfrond word in die Tafelbaaise hawe geopen. 1961 – Die Konfederasie vir Noord-, Sentraal-Amerikaanse en Karibbiese Sokker word in Meksikostad, Meksiko, deur lidlande van die NAFC en die CCCF gestig. 1990 – Winnie Mandela, soos destyds bekend, word aangekla weens aanranding en menseroof in die ontvoering van en beweerde moord op die 14-jarige aktivis Stompie Moeketsi. 2015 – Die agtste Rugbywêreldbeker begin in Engeland en Wallis.